text:
177/2010. (III. 18.) OVB határozata.  Az Országos Választási Bizottság – 2010. március 12-én megtartott ülésén – a választási eljárásról szóló 1997. C. törvény (a továb biak ban: Ve.) 131/A. § b) pontjában foglalt hatáskörében eljárva, Varga László, a Szakszervezetek Együttműködési Fóruma elnöke (1068 Budapest, Városligeti fasor 10.) által benyújtott országos népi kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2010. február 16-án aláírásgyűjtő ív mintapéldányát nyújtotta be az Országos Választási Bizottsághoz
hitelesítés céljából. Az aláírásgyűjtő íven a következő szerepelt:
„Alulírottak egyetértünk, azzal, hogy a Magyar Köztársaság Országgyűlése tárgyalja újra a nyugdíjkorhatár 62 évről 65 évre
történő emelését.”
Az országos népszavazásról és népi kezdeményezésről szóló 1998. évi III. törvény (a továb biak ban: Nsztv.) 2. §
rendelkezései értelmében az aláírásgyűjtő ívek mintapéldányát az aláírásgyűjtés megkezdése előtt – hitelesítés
céljából – be kell nyújtani az Országos Választási Bizottsághoz.
Az Országos Választási Bizottság megállapítja, hogy az aláírásgyűjtő ív a törvény ben meghatározott formai, valamint
a megtárgyalásra javasolt kérdésre vonatkozó tartalmi követelményeknek eleget tesz, ezért hitelesítésének akadálya
nincs.
II. A határozat az Nsztv. 2. §-án, a Ve. 117. § (1) bekezdésén, a 131. §-án, a jogorvoslatról szóló tájékoztatás a Ve. 130. §
(1) bekezdésén alapul.
Dr. Halmai Gábor s. k.,
az Országos Választási Bizottság elnökhelyettese


type: legislation

jurisdiction: Hungary

text:
1234/2019. (IV. 23.) Korm. határozata a Mecsekerdő Zártkörűen Működő Részvénytársaság támogatási kérelmének a VP5-8.4.1-16 azonosító számú „Az erdőgazdálkodási potenciálban okozott erdőkárok helyreállítása”, valamint a VP4-15.2.1.2-17 azonosító számú „Erdészeti genetikai erőforrások fejlesztése” című, gazdaságfejlesztést célzó projektek megvalósítására irányuló felhívására történő benyújtásához való hozzájárulásról.
A Kormány a  2014–2020 programozási időszakban az  egyes európai uniós alapokból származó támogatások felhasználásának
rendjéről szóló 272/2014. (XI. 5.) Korm. rendelet 46. § (1b) bekezdése alapján hozzájárul, hogy a Mecsekerdő Zártkörűen Működő
Részvénytársaság
 1. a  VP5-8.4.1-16 azonosító számú „Az erdőgazdálkodási potenciálban okozott erdőkárok helyreállítása” című,
gazdaságfejlesztést célzó projekt megvalósítására irányuló felhívásra „Az erdőgazdálkodási potenciálban okozott
erdőkárok helyreállítása a Mecsekerdő Zrt.-nél”;
2. a  VP4-15.2.1.2-17 azonosító számú „Erdészeti genetikai erőforrások fejlesztése” című, gazdaságfejlesztést célzó
projekt megvalósítására irányuló felhívásra az „Erdészeti genetikai erőforrások fejlesztése a Mecsekerdő Zrt.-nél”
című támogatási kérelmet benyújtsa.
Orbán Viktor s. k.,
 miniszterelnök


text:
11/2016. (XII. 16.) NVI utasítása a Nemzeti Választási Iroda közszolgálati adatvédelmi szabályzatáról.
A közszolgálati tisztviselőkről szóló 2011. évi CXCIX. törvény 177. § (4) bekezdésében foglalt feladatkörömben eljárva – figyelemmel
a jogalkotásról szóló 2010. évi CXXX. törvény 23. § (4) bekezdés c) pontjára – a következő utasítást adom ki:
1. Általános rendelkezések 1. § (1) Az utasítás személyi hatálya kiterjed a Nemzeti Választási Irodával (a továbbiakban: Iroda)
a) közszolgálati jogviszonyban álló köztisztviselőkre, közszolgálati ügykezelőkre,
b) az Irodával munkaviszonyban álló munkavállalókra, [a továbbiakban a) és b) pont együtt: munkatárs],
c) a kiválasztási eljárásban részt vevő személyekre,
d) az önéletrajz-adatbázisban szereplő személyekre, valamint
e) azon tartalékállományba helyezett köztisztviselőkre, akiknek az adatai az Iroda számára az erre a célra szolgáló
rendszeren (a továbbiakban: TARTINFO-rendszer) váltak hozzáférhetővé.
 (2) Az utasítás tárgyi hatálya kiterjed az  Irodánál kezelt közszolgálati jogviszonnyal, munkaviszonnyal – ideértve
az ezekkel összefüggő kiválasztási eljárást – kapcsolatos személyes adatokra, valamint ezen adatok, személyi iratok
kezelésével összefüggő ügyviteli és informatikai folyamatokra, amennyiben azokat más normatív utasítás nem
szabályozza.
2. Az érintett jogai 2. § (1) Az érintett a  személyes adatai kezelésével kapcsolatban az  információs önrendelkezési jogról és
az  információszabadságról szóló 2011. évi CXII. törvény alapján őt megillető jogokat írásbeli kérelem alapján
közvetlenül, a  szolgálati út betartása nélkül gyakorolhatja annál a  személynél, aki az  adott személyes adatának
kezeléséért felelős szervezeti egységen belül munkaköre alapján a személyes adatot kezeli.
(2) A kérelmet soron kívül teljesíteni kell, ha az egyértelmű megítélésű, és a soron kívüli teljesítés nem okoz az adatot
kezelő személy rendes munkavégzésében számottevő fennakadást. A  kérelemről az  adatot kezelő személy – ha
jogszabály rövidebb határidőt nem állapít meg – három munkanapon belül dönt, és a kérelem teljesíthetőségéről
írásban tájékoztatja az  érintettet. Ebben az  esetben a  kérelmet – teljesíthetősége esetén – ésszerű időn belül,
az érintett érdekeit és a kérelem teljesítésének időigényét figyelembe véve a lehető leghamarabb kell teljesíteni.
(3) A kérelem teljesíthetőségével kapcsolatban az adatvédelmi felelős állásfoglalását kell kérni.
 (4) Az érintett a személyes adatai kezelésével kapcsolatos jogainak sérelme esetén, vagy ha úgy véli, hogy az adatkezelés
jogellenes, az adatvédelmi felelőshöz fordulhat. 3. § (1) Az érintett a  Humánpolitikai Főosztály vezetőjétől kérheti a  közszolgálati alapnyilvántartás rá vonatkozó részébe,
a saját személyi iratába, valamint a Humánpolitikai Főosztály kezelésében lévő, személyes adatait tartalmazó egyéb
nyilvántartásokba, iratokba való betekintést, az azokról történő másolat kiadását, illetve az azokban szereplő adatai
helyesbítését és – a kötelezően nyilvántartott adatok kivételével – azok törlését vagy zárolását.
(2) A Humánpolitikai Főosztály az érintett személyi irataiba történt betekintésről, az abból történt adatszolgáltatásról,
valamint az érintett személyi anyagának más szervhez történt megküldéséről nyilvántartást vezet, amelyből az érintett
tájékoztatást kérhet.
(3) Az (1) és (2) bekezdés szerinti kérelemről a Humánpolitikai Főosztály vezetője három munkanapon belül dönt.
4. § (1) Ha az érintett a 3. § (1) bekezdése szerinti adatainak helyesbítését vagy törlését kérte, és kérelmének a Humánpolitikai
Főosztály vezetője helyt ad, a Humánpolitikai Főosztály vezetője az eredeti iratra kézzel rávezeti a változást és azt
aláírásával látja el. Ha a változás mértéke jelentős, új iratot kell készíteni, amelyen fel kell tüntetni, hogy az az eredeti
irat helyesbítéseként jött létre. Az  új iratból az  eredeti irattal azonos számú példányt kell kiadmányozni és azt
az eredeti irat címzettjeinek át kell adni, illetve az ügyiratban vagy a személyi anyagban el kell helyezni.
(2) Ha az adat hitelességét igazolni kell, az érintett a hitelesség követelményét előíró jogszabálynak megfelelően eredeti
vagy másolati példányban köteles benyújtani vagy bemutatni az adat hitelességét igazoló okiratot.
(3) Ha az  érintett az  Iroda által kért adat közlését megtagadja, a  megtagadás tényéről és indokáról tájékoztatja
az  adatvédelmi felelőst, aki megvizsgálja az  adatkérés jogalapját, és három munkanapon belül állást foglal
az adatközlés megtagadásának jogszerűségéről.
3. A személyes adatok kezelésének jogszerűségéért való felelősség
5. § (1) Humánpolitikai Főosztály vezetője gondoskodik
a) a foglalkoztatásra irányuló jogviszonnyal összefüggő adatok védelmére és kezelésére vonatkozó jogszabályok,
valamint ezen utasításban rögzített előírások megtartásáról,
b) az adatvédelmi ellenőrzés módszereinek kialakításáról és működtetéséről, valamint
c) a foglalkoztatásra irányuló jogviszonnyal összefüggő adatok védelmével kapcsolatos követelményeknek
a munkatársak részére történő közzétételéről.
 (2) A foglalkoztatásra irányuló jogviszonnyal összefüggésben az Iroda kezelésében lévő személyes adatok kezelésének
jogszerűségéért az a személy felelős, aki munkaköre alapján az adatot kezeli.
 (3) Az Iroda által az érintett hozzájárulása alapján kezelt személyes adat esetében az adatot munkaköre alapján kezelő
személy felelős azért, hogy az érintett adatkezeléshez adott hozzájárulása jogszabálynak megfelelő tájékoztatáson
alapuljon.
(4) A személyi iratot kezelő munkatárs köteles a személyi iratot zárható helyen őrizni úgy, hogy az jogosulatlan személy
részére ne váljon hozzáférhetővé.
(5) A (4)  bekezdés rendelkezését az  irat tervezetére is alkalmazni kell; a  tervezethez való hozzáférés jogszerűségét
a tervezetet előkészítő személynek kell biztosítania.
4. A személyi anyag és a személyi anyaggal együtt őrzött személyi irat kezelésére vonatkozó
adatvédelmi szabályok
6. § (1) A személyi anyagot és a személyi anyaggal együtt őrzött személyi iratot a Humánpolitikai Főosztály kezeli.
 (2) A Humánpolitikai Főosztály összeállítja és az erre a célra rendszeresített személyi iratgyűjtőben rendezi a személyi
anyagot, valamint vezeti a  közszolgálati tisztviselők személyi irataira, a  közigazgatási szerveknél foglalkoztatott
munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati
statisztikai adatgyűjtésre, valamint a  tartalékállományra vonatkozó egyes szabályokról szóló 45/2012. (III. 20.)
Korm. rendelet (a továbbiakban: Korm. rendelet) 7. § (4) bekezdése szerinti tartalomjegyzéket és a betekintési lapot.
(3) Az érintett személyi anyagával együtt, ugyanazon személyi iratgyűjtőben kell őrizni
a) a korábbi foglalkoztatásra irányuló jogviszony megszűnésekor kiállított jogviszony-igazolás másolatát,
b) a munkatárs nyilatkozatát a közszolgálati alapnyilvántartás tartalmát képező adatokról,
c) a közszolgálati szabályzatban meghatározott adatlapot kitöltve,
d) a munkabér vagy illetmény folyószámlára utalásához szükséges nyilatkozatokat,
e) a cafetéria-juttatások vagy egyéb, nem rendszeres juttatások nyújtásához vagy igénybevételéhez szükséges
egyéb dokumentumokat, valamint
f ) az érintett hozzájárulása alapján kezelt egyéb személyi iratot.
7. § (1) A kiadmányozott személyi iratot az  érintett részére postán vagy az  Irodán belül – előzetes egyeztetés alapján –
az  érintett munkatársat közvetlenül irányító önálló szervezeti egység vezetője vagy a  Humánpolitikai Főosztály
munkatársa általi átadás útján kell kézbesíteni.
(2) A személyi irat postai vagy Irodán belüli személyes kézbesítése kizárólag lezárt borítékban vagy csomagban a címzett
saját kezű felbontásának megjelölésével történhet.
(3) Ha a személyi irat kézhezvételekor a címzett észleli, hogy a boríték, a csomag vagy az adathordozó oly módon sérült,
hogy a személyi irat tartalmát arra nem jogosult személy megismerhette, vagy egyébként más erre utaló jelet észlel,
ezt haladéktalanul köteles jelezni a  feladónak, a  személyi irat Irodán belüli továbbítása esetén a  Humánpolitikai
Főosztály vezetőjének is.
5. A közszolgálati alapnyilvántartás 8. § (1) A közszolgálati alapnyilvántartást a Humánpolitikai Főosztály vezeti. A Humánpolitikai Főosztály e feladatkörében
a) biztosítja, hogy a közszolgálati alapnyilvántartás megbízható és naprakész legyen,
b) biztosítja a közszolgálati alapnyilvántartásban szereplő személyes adatok kezelésének jogszerűségét,
c) gondoskodik a  közszolgálati alapnyilvántartásban lévő adatok biztonságáról, ennek keretében azoknak
a  technikai, szervezési intézkedéseknek és eljárási szabályoknak az alkalmazásáról, amelyek az adatvédelmi
és  adatbiztonsági szabályok érvényre juttatásához szükségesek, különösen, amelyek védelmet biztosítanak
a  jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés,
véletlen megsemmisülés és sérülés, továbbá az  alkalmazott technika megváltozásából fakadó
hozzáférhetetlenné válás ellen,
d) ellátja a közszolgálati alapnyilvántartásba való betekintési jog gyakorlásával kapcsolatos feladatokat,
e) nyolc napon belül átvezeti a  közszolgálati alapnyilvántartásban az  érintett által bejelentett adatváltozást,
továbbá
f ) módosítja a közszolgálati alapnyilvántartást, ha az az érintett adatkezeléssel összefüggő jogának gyakorlása
nyomán szükséges.
 (2) A közszolgálati alapnyilvántartásban nyilvántartott adatokról a közszolgálati tisztviselőkről szóló 2011. CXCIX. törvény
(a továbbiakban: Kttv.) 180.  § (1)  bekezdése alapján betekintésre jogosult személyek – e  minőségük igazolását
követően – a Humánpolitikai Főosztály munkatársától másolatot kérhetnek.
(3) A munkatárs köteles a  közszolgálati alapnyilvántartás adatkörét érintő változást – a  változás tényét igazoló irat
másolatának becsatolásával egyidejűleg – nyolc napon belül bejelenteni a Humánpolitikai Főosztály részére az erre
rendszeresített formanyomtatvány kitöltésével.
(4) A Kttv. 178. § (1) bekezdése szerinti közszolgálati statisztikai adatgyűjtés keretében az adatszolgáltatást elektronikusan,
az erre szolgáló informatikai rendszerben, a Kttv. szerinti személyügyi központ által közölt módon a Humánpolitikai
Főosztály munkatársa teljesíti. A rendszerbe való bejelentkezésre szolgáló KSA-kód és jelszó más személy részére nem
hozzáférhető.
6. Az elektronikus személyügyi nyilvántartó program 9. § (1) Az Irodában a közszolgálati alapnyilvántartás elektronikus vezetése és egyéb humánerőforrás gazdálkodási feladatok
elektronikus kezelése érdekében egyedi hozzáférésű, integrált személyügyi nyilvántartó szoftver (a továbbiakban:
személyügyi nyilvántartó program) működik.
(2) A személyügyi nyilvántartást a Humánpolitikai Főosztály vezeti. A személyügyi nyilvántartási adatkezelést nem kell
bejelenteni a belső adatvédelmi nyilvántartásba.
(3) A személyügyi nyilvántartó programban a  Humánpolitikai Főosztály vezetője rendelkezik adminisztrátori
jogosultsággal, aki e jogosultsági körében hozzáférési jogosultságot ad annak a munkatársnak, akinek a munkaköre
alapján a személyügyi nyilvántartó programot alkalmaznia kell (a továbbiakban: felhasználó).
(4) A felhasználó hozzáférési jogosultságának terjedelmét a Humánpolitikai Főosztály vezetője egyedileg határozza meg
oly módon, hogy a  felhasználó csak a munkaköréből következő célból, munkaköri feladatai ellátásához szükséges
mértékben férjen hozzá a rendszerben tárolt személyes adatokhoz.
(5) A személyügyi nyilvántartó programban a  Humánpolitikai Főosztály munkatársai ügyintézői jogosultsággal
rendelkeznek, akik e  jogosultságuk körében jogosultak a  jogszabály által előírt nyilvántartási kötelezettségnek
az informatikai rendszerben történő rögzítésére.
(6) A személyügyi nyilvántartó program által kezelt rendszer, annak bármely eleme, illetve az  abban tárolt adat csak
az adminisztrátori vagy ügyintézői jogosultsággal rendelkező személy felhatalmazásával változtatható meg.
10. § (1) A személyügyi nyilvántartó program által kezelt rendszerbe kerülő adatokat tartalmazó – hagyományos vagy
számítástechnikai eszközzel olvasható – dokumentumokat úgy kell kezelni, hogy elveszítésük, lecserélésük vagy
meghibásodásuk elkerülhető, kiküszöbölhető legyen, illetve olyan tervet kell kidolgozni, amely a számítástechnikai
eszközök előre nem látható üzemzavarának hatását ellensúlyozni képes intézkedéseket tartalmaz.
(2) Az adatfeldolgozás során nyomtatással keletkezett hibás vagy feleslegessé vált, aktualitását vesztett listákat,
táblázatokat, nyomtatványokat, képernyőkivonatokat és egyéb dokumentumokat zúzással vagy az  irat anyagától
függő egyéb módszerek alkalmazásával úgy kell megsemmisíteni, hogy utólag ne lehessen a  tartalmukat
megállapítani vagy helyreállítani.
(3) A személyügyi nyilvántartó program, a közszolgálati alapnyilvántartást tartalmazó számítógépes adatbázis, valamint
az ezekhez történő hozzáférés vonatkozásában az Iroda informatikai biztonsági szabályzatáról szóló normatív utasítás
rendelkezéseit kell alkalmazni.
7. Az állománytábla 11. § (1) A Humánpolitikai Főosztály az Iroda személyi állományára vonatkozó humánerőforrás-adatok bemutatása érdekében
folyamatosan vezeti az  állománytáblát, amelyről havonta és negyedévente beszámolót készít a  gazdasági
elnökhelyettes, illetve egyedi utasítás esetén azonnal az elnök részére.
(2) Az állománytábla szervezeti egységenkénti bontásban tartalmazza a  munkatársak kinevezésében vagy
munkaszerződésében kijelölt szervezeti egységét, munkakörét, besorolását, valamint a  gazdasági elnökhelyettes
által meghatározott, az  Iroda személyi állományára vonatkozó egyéb adatot. Az állománytáblában fel kell tüntetni
a tárgyhónap záró állapotának megfelelő létszámadatokat és az üres álláshelyek számát.
(3) Az állománytáblát a  Humánpolitikai Főosztály a  tárgyhónap utolsó napján hatályos adatok alapján összeállítja és
elektronikus úton továbbítja a gazdasági elnökhelyettes részére.
(4) Az állománytáblákat elektronikus formában, dátum szerint rendezve a  Humánpolitikai Főosztályhoz rendelt nem
nyilvános hálózati mappában hat évig kell megőrizni.
8. A foglalkoztatásra irányuló jogviszony létesítését megelőző eljárásra vonatkozó adatkezelési szabályok
12. § (1) Az Irodánál betöltendő álláshelyekre kiírt pályázatokra beérkezett, valamint a kiválasztási eljárás során keletkezett
iratokat személyi iratként kell kezelni. Az  Irodához bármilyen formában álláskeresési céllal – akár pályázati felhívás
alapján, akár anélkül – eljuttatott pályázati anyagokban lévő személyes adatok kezeléséhez az érintett hozzájárulását
a Humánpolitikai Főosztály bekéri.
(2) A sikertelen pályázati anyagot
a) a pályázat elbírálása, de legkésőbb a közszolgálati jogviszony létesítéséről meghozott döntés időpontjában,
b) pályázati felhívás hiányában, annak beérkezésétől számított hatvan napon belül
meg kell semmisíteni. A megsemmisítésről jegyzőkönyvet kell felvenni.
(3) Ha a pályázó hozzájárul, – jövőbeli állás betöltése céljából – önéletrajza hat hónapig tárolható elektronikusan az Iroda
Humánpolitikai Főosztálya által vezetett, az önéletrajzok tárolására kialakított adatbázisban. Foglalkoztatásra irányuló
jogviszony létesítése esetén az addig elektronikusan kezelt iratokat – amennyiben az személyi iratnak minősül – ki kell
nyomtatni és az egyéb személyi iratokkal együtt a személyi anyagban kell elhelyezni.
(4) A foglalkoztatásra irányuló jogviszony létesítésének elmaradása esetén a döntés meghozatalától számított tizenöt
napon belül a Humánpolitikai Főosztály gondoskodik – az érintett rendelkezése szerint – az érintett önéletrajzának
az  önéletrajzi adatbázisba történő felvételéről, a  kiválasztási eljárás során az  érintett által benyújtott iratok
visszaküldéséről vagy megsemmisítéséről, illetve a más szervtől kapott személyi anyagnak az érintett szervhez való
visszaküldéséről.
(5) Az elbírálás során keletkezett, személyazonosításra alkalmatlan összefoglaló adatokat a  Humánpolitikai Főosztály
a pályázati eljárás dokumentációjában megőrzi.
(6) A Kttv. 258.  §-a szerint foglalkoztatott munkavállaló személyi iratai kezeléséhez adott írásbeli hozzájárulását
a munkaszerződés megkötése előtt szerzi be a Humánpolitikai Főosztály.
9. A foglalkoztatásra irányuló jogviszony megszűnésével összefüggő adatkezelési szabályok
13. § (1) A foglalkoztatásra irányuló jogviszony megszűnése esetén a személyi iratgyűjtő tartalomjegyzékét és a betekintési
lapot a Humánpolitikai Főosztály munkatársa lezárja. A  lezárt személyi anyagot a  jogviszony megszűnését követő
tizenöt nap eltelte után a Humánpolitikai Főosztály átmeneti irattárába helyezi, majd egy év elteltével a központi
irattárba adja. Az  irattárba helyezés előtt az  iratgyűjtő tartalomjegyzékén fel kell tüntetni az  irattározás tényét,
időpontját és az iratkezelő aláírását.
(2) A munkatárs végleges áthelyezése esetén a Humánpolitikai Főosztály a lezárt tartalomjegyzéket és betekintési lapot,
valamint a személyi anyagot és a munkatárs által önként átadott, a személyi anyaggal együtt tárolt személyi iratokat
tartalmazó személyi iratgyűjtőt az átadás-átvételi jegyzékkel együtt az áthelyezés időpontját követő munkanapon
megküldi az áthelyezés helye szerinti közigazgatási szerv humánerőforrás-feladatokat ellátó szervezeti egységének
vagy munkatársának.
(3) A (2) bekezdés szerinti esetben a Humánpolitikai Főosztály a lezárt tartalomjegyzékről és a személyi anyagban tárolt
iratokról másolatot készít, amelyet az (1) bekezdésben foglaltak szerint irattárba helyez.
(4) A személyi anyag átadása során úgy kell eljárni, hogy az átadás és az átvétel időpontja, valamint az átadó és az átvevő
személye bizonyítható legyen, ideértve a  tértivevényes küldeményként való kézbesítést, illetve az  átadás-átvételi
jegyzőkönyvvel vagy postakönyvvel való átadást is.
10. A TARTINFO-rendszer 14. § (1) Az elnök a TARTINFO-rendszerhez való hozzáféréshez biztosított azonosítóját a TARTINFO-rendszerrel kapcsolatos
feladatok ellátása érdekében a Humánpolitikai Főosztály rendelkezésére bocsátja.
(2) A köztisztviselő munkatárs tartalékállományba helyezése esetén a Humánpolitikai Főosztály munkatársa
a) öt munkanapon belül rögzíti a TARTINFO-rendszerben az érintett Kttv. 3. mellékletében meghatározott adatait,
b) megszerzi az érintett írásbeli hozzájárulását a Korm. rendelet 20. § (5) bekezdése szerinti adattovábbításhoz,
c) megkeresi a személyügyi központot a Korm. rendelet 20. § (1) bekezdése alapján,
d) átvezeti az  Iroda adataiban történt változást a TARTINFO-rendszerben a Korm. rendelet 22. § (1) bekezdése
szerint, valamint
e) rögzíti és törli a betöltetlen álláshely adatait a Korm. rendelet 23. §-ában foglaltak szerint.
11. A köztisztviselők nemzetbiztonsági vizsgálatával kapcsolatos adatkezelési szabályok
15. § (1) A nemzetbiztonsági ellenőrzés alá eső személy részére a Humánpolitikai Főosztály vezetője megküldi a biztonsági
kérdőívet, tájékoztatja a változásbejelentési kötelezettségéről, illetve az e kötelezettség alá eső lényeges adatokról,
valamint arról, hogy az  érintett írásbeli hozzájárulása esetén a  személyügyi nyilvántartásban szereplő adatban
bekövetkezett változásról – az érintett helyett – tájékoztatja a nemzetbiztonsági szolgálatot. A változásbejelentésre
szolgáló adatlapot és a  személyügyi nyilvántartásból változás esetén a  nemzetbiztonsági szolgálatnak adott
tájékoztatáshoz való írásbeli hozzájárulás mintáját a  Humánpolitikai Főosztály az  Iroda saját hálózati mappájában
minden munkatárs számára hozzáférhetővé teszi.
(2) A kitöltött biztonsági kérdőívet és a  változásbejelentési adatlapot az  érintettnek nyolc munkanapon belül ki kell
töltenie és lezárt borítékban a Humánpolitikai Főosztály vezetője részére el kell juttatnia, aki azt a nemzetbiztonsági
szolgálat számára haladéktalanul továbbítja.
(3) A nemzetbiztonsági vizsgálat eredményét tartalmazó, nem minősített adatként kezelendő biztonsági szakvéleményt
a Humánpolitikai Főosztály vezetője bemutatja az ellenőrzés alá vont munkatárs részére.
(4) A Humánpolitikai Főosztály a biztonsági szakvéleményt az érintett személyi anyagával együtt őrzött személyi iratok
között helyezi el. A Humánpolitikai Főosztály vezetője a biztonsági szakvéleményekről – azok tartalmára való utalás
nélkül – névsor szerinti elektronikus nyilvántartást vezet, amely tartalmazza a  szakvélemény számát, dátumát és
a változásbejelentési kötelezettség teljesítésének időpontját is.
12. A munkaköri orvosi alkalmassági véleményre vonatkozó adatkezelési szabályok
16. § (1) A munkatárs munkaköri alkalmassági vizsgálatának érvényességéről és a  soron következő vizsgálat esedékes
időpontjáról a Humánpolitikai Főosztály névsor szerinti nyilvántartást vezet.
(2) A Humánpolitikai Főosztály a  munkaköri alkalmassági vizsgálat érvényességének lejárta előtt, negyedévente
tájékoztatja az  érintetteket az  orvosi vizsgálat esedékességéről, időpontot egyeztet a  foglalkozás-egészségügyi
vizsgálatot végző szervvel, előkészíti a beutalót és azt kiadmányozást követően haladéktalanul eljuttatja az érintett
részére.
(3) A munkaköri alkalmassági vizsgálat eredményét a  személyi anyaggal együtt őrzött személyi iratok között kell
elhelyezni, kezelésére a személyi anyag irataira vonatkozó szabályokat kell megfelelően alkalmazni.
13. A munkaidő- és távollét-nyilvántartó rendszerben tárolt személyes adatok kezelése
17. § (1) Az Iroda a munkatársak által is hozzáférhető munkaidő- és távollét-nyilvántartást vezet a munkatárs alábbi adatairól:
a) név,
b) szervezeti egység,
c) nem,
d) belépőkártya száma,
e) ki- és belépési adatok,
f ) távolléti adatok.
(2) A munkaidő- és távollét-nyilvántartás tartalmazza a  munkatárs személyi anyagában található vagy a  szolgálati
igazolványhoz készített fényképet is, ha ahhoz az érintett előzetesen írásban hozzájárult.
(3) A munkaidő- és távollét-nyilvántartásban szereplő adatokat a Humánpolitikai Főosztály kezeli – ideértve az adatok
felvételét, módosítását vagy törlését – az Iroda aktuális személyi állományi körének megfelelően.
(4) A Humánpolitikai Főosztály munkatársa az érintett munkába lépését megelőzően, de legkésőbb a munkába lépés
napján rögzíti a munkatárs adatait és a fényképet a munkaidő- és távollét-nyilvántartásban. Az érintett közszolgálati
jogviszonyának vagy munkaviszonyának megszűnése esetén a Humánpolitikai Főosztály munkatársa a  jogviszony
megszűnését követő öt munkanapon belül törli az érintett adatait.
14. Az Iroda területén üzemeltetett kamerás megfigyeléssel kapcsolatos tájékoztatás
18. § (1) Az Iroda székhelyének területén elektronikus megfigyelőrendszert működtet.
 (2) A megfigyelőrendszer elemei a következők:
a) a homlokzatokat és a bejáratokat megfigyelő, az épület utcai homlokzatán elhelyezésre került kamerák,
b) az épületen belül elhelyezett, a földszinti kijáratokat, illetve azok közvetlen megközelítési útvonalait, valamint
az alagsori szerverhelyiség bejáratát megfigyelő kamerák, valamint
c) a Nemzeti Választási Bizottság tárgyalójában elhelyezett kamerák.
(3) Az elektronikus megfigyelőrendszer a  hét minden napján 24 órában üzemel, a  felvételeket az  Iroda recepcióján
található digitális rögzítő egységek három munkanapig tárolják.
(4) A kamerák aktuális képének és felvételeinek megtekintésére jogosultak a  biztonsági szolgálat munkatársai,
az Üzemeltetés vezetője, valamint az Iroda elnöke és elnökhelyettesei.
(5) Az elektronikus megfigyelőrendszer tárolt felvételeibe kizárólag az  emberi élet, testi épség és vagyon sérelmére
elkövetett jogsértések bizonyítása és az  elkövető azonosítása, illetve az  életet vagy testi épséget érintő egyéb
események, balesetek feltárása céljából, továbbá a  személy- és vagyonvédelmi, valamint a  magánnyomozói
tevékenység szabályairól szóló 2005. évi CXXXIII. törvény 31.  § (6)  bekezdése szerinti esetekben tekinthetnek be
a biztonsági szolgálat munkatársai, az Üzemeltetés vezetője, az Iroda elnöke és elnökhelyettesei, valamint a felvételek
technikai kezelésével megbízott személy.
15. Záró rendelkezések 19. § (1) Ez az utasítás a közzétételét követő napon lép hatályba.
 (2) A Nemzeti Választási Iroda adatvédelmi szabályzatáról, valamint a közérdekű adatok megismerésére irányuló igények
teljesítésének és a  közérdekű adatok elektronikus közzétételének rendjéről szóló 2/2015. (V. 11.) NVI utasítás
(a továbbiakban: Asz.) 37. §-ában az „– az Infotv. 29. § (5) bekezdésére tekintettel –” szövegrész helyébe az „– az Infotv.
29. § (5) bekezdése, valamint a közérdekű adat iránti igény teljesítéséért megállapítható költségtérítés mértékéről
szóló 301/2016. (IX. 30.) Korm. rendelet alapján –” szöveg lép.
(3) Hatályát veszti az Asz. 8. alcíme. Dr. Pálffy Ilona s. k.,
 elnök


text:
55/2008. (VII. 16.) ME határozata a Mező Ferenc Sportközalapítvány kuratóriumi tagjának kinevezéséről.
A sportról szóló 2004. évi I. törvény 48. §-ának (4) bekezdése alapján, a sportpolitikáért felelős miniszter javaslatára
Ránky Mátyásné Németh Angélát, a Mező Ferenc Sportközalapítvány kuratóriumi tagjának – e határozat közzétételének napjával, ötéves időtartamra –
kinevezem. A miniszterelnök helyett: Kiss Péter s. k.,
a Miniszterelnöki Hivatalt vezető miniszter


text:
1074/2019. (II. 28.) Korm. határozata a Markaz község külterületén fekvő földterület beruházási célterületté nyilvánításáról.
A Kormány a  termőföld védelméről szóló 2007. évi CXXIX. törvény 11.  § (2) és (3)  bekezdésében foglaltakra
figyelemmel beruházási célterületté nyilvánítja a  Markaz község közigazgatási területén fekvő, az  ingatlannyilvántartás szerint Markaz külterület 0114/14 helyrajzi számú földrészletet, valamint az  ezen földrészletből
a telekalakítási eljárások végleges befejezését követően kialakított földrészleteket.
Orbán Viktor s. k.,
 miniszterelnök


text:
1748/2018. (XII. 20.) Korm. határozata fejezetek közötti és fejezeten belüli előirányzat-átcsoportosításokról.
A Kormány
 1. az államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a  Magyarország 2018. évi központi költségvetéséről szóló 2017. évi C. törvény
(a továbbiakban: 2018. évi Kvtv.) 1. melléklet IX. Helyi önkormányzatok támogatásai fejezet címrendjének 84. Egyes
önkormányzatok feladatainak 2018. évi támogatása címmel, és azon belül
a) az 1. Paks Város Önkormányzata feladatainak támogatása,
b) a 2. Gerjen Község Önkormányzata feladatainak támogatása,
c) a 3. Kalocsa Város Önkormányzata feladatainak támogatása,
d) a 4. Újkígyós Község Önkormányzata feladatainak támogatása
alcímekkel történő kiegészítését;
Felelős: pénzügyminiszter
 belügyminiszter
Határidő: azonnal 2. az Áht. 33. § (2) bekezdésében biztosított jogkörében eljárva
a) a PIP Közép-Duna Menti Térségfejlesztési Nonprofit Korlátolt Felelősségű Társaság (cégjegyzékszáma:
17-09-003039, székhelye 7030 Paks, Ipari Park 4703/39) tőkeemelése céljából 25  000  000  000  forint
egyszeri átcsoportosítását rendeli el a 2018. évi Kvtv. 1. melléklet XI. Miniszterelnökség fejezet, 32. Központi
kezelésű előirányzatok cím, 5. Tulajdonosi joggyakorlással kapcsolatos bevételek és kiadások alcím, 2. A PIP
Közép-Duna Menti Térségfejlesztési Nonprofit Kft. tőkeemelése jogcímcsoport javára,
b) az egyes települési önkormányzatok támogatása érdekében 8 440 000 000 forint egyszeri átcsoportosítását
rendeli el a  Kvtv. 1.  melléklet IX. Helyi önkormányzatok támogatásai fejezet, 84. Egyes önkormányzatok
feladatainak 2018. évi támogatása cím,
ba) 1. Paks Város Önkormányzata feladatainak támogatása alcím javára 8 017 000 000 forint,
bb) 2. Gerjen Község Önkormányzata feladatainak támogatása alcím javára 235 000 000 forint,
bc) 3. Kalocsa Város Önkormányzata feladatainak támogatása alcím javára 66 000 000 forint,
bd) 4. Újkígyós Község Önkormányzata feladatainak támogatása alcím javára 122 000 000 forint
összegben, az 1. melléklet szerinti célra,
c) kutatási célú nukleáris üzemanyag beszerzés érdekében 3  600  000  000  forint egyszeri átcsoportosítását
rendeli el a  2018. évi Kvtv. 1.  melléklet XVII. Innovációs és Technológiai Minisztérium fejezet, 20.  Fejezeti
kezelésű előirányzatok cím, 38. Egyéb feladatok alcím, 7. Állami többletfeladatok jogcímcsoport javára,
a 2. melléklet szerint;
Felelős: pénzügyminiszter
 a paksi atomerőmű két új blokkja tervezéséért, megépítéséért és üzembe helyezéséért felelős
tárca nélküli miniszter továbbá az  a)  alpont tekintetében a  Miniszterelnökséget vezető miniszter, a  b)  alpont
tekintetében a  belügyminiszter, a  c)  alpont tekintetében az  innovációért és technológiáért
felelős miniszter
Határidő: azonnal
 3. egyetért azzal, hogy a) a belügyminiszter a  2.  pont b)  alpontja szerint átcsoportosított előirányzat terhére, az  1.  mellékletben
meghatározott támogatási célokra, külön pályázat és kérelem benyújtása nélkül, támogatási előlegként
az államháztartásról szóló törvény végrehajtásáról szóló 368/2011. (XII. 31.) Korm. rendelet 101/A. §-a hatálya
alá tartozó támogatást nyújtson az  érintett önkormányzatok részére, a  támogatás felhasználásának és
elszámolásának részletes feltételeit meghatározó támogatói okirat alapján,
b) a belügyminiszter az  a)  alpont szerinti költségvetési támogatást a  támogatói okirat kiadását követően
folyósítsa az érintett települési önkormányzatok számára,
c) amennyiben az  a)  alpont szerinti költségvetési támogatás az  érintett települési önkormányzat számára
a 2018. évben nem vagy nem teljes összegben kerül folyósításra, a 2019. évben a IX. Helyi önkormányzatok
támogatásai fejezetben azonos néven létrehozott címekre, alcímekre e határozatot kell alkalmazni;
Felelős: belügyminiszter
Határidő: azonnal
4. az Áht. 33.  § (2)  bekezdésében biztosított jogkörében eljárva a  Paks II. projekthez kapcsolódó pénzügyi, jogi és
energetikai tanácsadási szerződések megkötése érdekében, a  Magyarország 2019. évi központi költségvetéséről
szóló 2018. évi L. törvény XI.  Miniszterelnökség fejezet, 1. Miniszterelnökség igazgatása cím javára – 2019. január
1-jei fordulónappal – 1 910 000 000 forint átcsoportosítását rendeli el, a 3. melléklet szerint;
Felelős: pénzügyminiszter
 Miniszterelnökséget vezető miniszter
 a paksi atomerőmű két új blokkja tervezéséért, megépítéséért és üzembe helyezéséért felelős
tárca nélküli miniszter
Határidő: a 2019. évi központi költségvetés végrehajtása során, legkésőbb 2019. január 31.
5. felhívja a  pénzügyminisztert, hogy – az  érintett miniszterek bevonásával – a  4.  pontban foglalt szerződések
teljesítése érdekében gondoskodjon a  2020–2022. években a  központi költségvetés XI.  Miniszterelnökség fejezet,
1. Miniszterelnökség igazgatása cím javára a következő ütemezés szerinti források biztosításáról:
a) a 2020. évre 1 560 000 000 forint,
b) a 2021. évre 1 560 000 000 forint,
c) a 2022. évre 650 000 000 forint;
Felelős: pénzügyminiszter
 Miniszterelnökséget vezető miniszter
 a paksi atomerőmű két új blokkja tervezéséért, megépítéséért és üzembe helyezéséért felelős
tárca nélküli miniszter
Határidő: az adott évi központi költségvetés tervezése során
6. az Áht. 36. § (4b) bekezdésében biztosított jogkörében eljárva engedélyezi a Miniszterelnökséget vezető miniszter
számára, hogy a paksi atomerőmű két új blokkja tervezéséért, megépítéséért és üzembe helyezéséért felelős tárca
nélküli miniszterrel egyetértésben a  2019–2022. évek tekintetében a  központi költségvetés XI. Miniszterelnökség
fejezet, 1. Miniszterelnökség igazgatása cím terhére, együttesen legfeljebb 5  680  000  000  forint összegben éven
túli kötelezettséget vállaljon a Paks II. projekthez kapcsolódó pénzügyi, jogi és energetikai tanácsadási szerződések
megkötése érdekében;
Felelős: Miniszterelnökséget vezető miniszter
 a paksi atomerőmű két új blokkja tervezéséért, megépítéséért és üzembe helyezéséért felelős
tárca nélküli miniszter
Határidő: 2018. december 31. 7. az Áht. 36.  § (4c)  bekezdés a)  pontjában biztosított jogkörében eljárva a  6.  pont szerinti kötelezettségvállalás
érdekében a  központi költségvetés XI. Miniszterelnökség fejezet, 1.  Miniszterelnökség igazgatása cím kiadási
előirányzata terhére vállalható kötelezettségek felső korlátját
a) a 2019. évre a 2019. évi kiadási előirányzatnál 1 910 000 000 forinttal,
b) a 2020. évre az Áht. 36. § (4) bekezdés b) pont ba) alpontja szerinti mértéknél 1 560 000 000 forinttal,
c) a 2021. évre az Áht. 36. § (4) bekezdés b) pont ba) alpontja szerinti mértéknél 1 560 000 000 forinttal,
d) a 2022. évre az Áht. 36. § (4) bekezdés b) pont ba) alpontja szerinti mértéknél 650 000 000 forinttal
magasabb összegben állapítja meg.
Felelős: Miniszterelnökséget vezető miniszter
Határidő: azonnal Orbán Viktor s. k.,
 miniszterelnök


text:
1745/2015. (X. 14.) Korm. határozata a VERITAS Történetkutató Intézet szaklevéltári feladatainak ellátáshoz szükséges intézkedésekről.
1. A Kormány felhívja a  Miniszterelnökséget vezető minisztert és a  nemzeti fejlesztési minisztert, hogy – a  VERITAS
Történetkutató Intézet és a  Magyar Nemzeti Vagyonkezelő Zártkörűen Működő Részvénytársaság útján  –
gondoskodjanak a VERITAS Történetkutató Intézet részére – irattára és levéltára elhelyezésére is alkalmas – székhelyingatlan kiválasztásáról.
Felelős: Miniszterelnökséget vezető miniszter
nemzeti fejlesztési miniszter Határidő: 2015. december 31.
 2. A VERITAS Történetkutató Intézet szaklevéltári és irattári feladatainak ellátásával összefüggő működési feltételek
biztosításához szükséges beszerzések lefolytatása során a  Kormány irányítása alá tartozó fejezetek költségvetési
szerveinek eszközbeszerzéseiről szóló 1982/2013. (XII. 29.) Korm. határozat rendelkezéseit nem kell alkalmazni.
Orbán Viktor s. k.,
 miniszterelnök


text:
1006/2010. (I. 21.) Korm. határozata a Magyar Köztársaság és az Indiai Köztársaság között a szociális biztonságról szóló Egyezmény szövegének végleges megállapítására adott felhatalmazásról.
A Kormány
1. egyetért a Magyar Köztársaság és az Indiai Köztársaság között a szociális biztonságról szóló Egyezmény
(a továb biak ban: Egyezmény) bemutatott szövegével;
2. felhatalmazza a külpolitikáért felelős minisztert vagy az általa kijelölt személyt az Egyezmény bemutatott szövegének
– a megerősítés fenntartásával történő – végleges megállapítására;
3. felhívja a külügyminisztert, hogy az Egyezmény szövegének végleges megállapításához szükséges meghatalmazási
okiratot adja ki;
4. elfogadja az Egyezmény kihirdetéséről szóló törvénytervezetet és elrendeli az Egyezmény szövegének végleges
megállapítását köve tően az Egyezmény kihirdetéséről szóló törvénytervezetnek az Országgyűléshez történő
benyújtását. A törvényjavaslat előadójának a Kormány az egészségügyért felelős minisztert jelöli ki.
Bajnai Gordon s. k.,
miniszterelnök